Parduodamas turtas: Juodojo metalo laužas (Mišrus).

Apie objektą: Mišrus juodojo metalo laužas (Įvairūs darbastaliai, metalo drožlės, metalinės detalės, diskai, suportai, kondicionierių kompresoriai, kardanai, rankiniai įrankiai, įvairios metalinės staklės, radiatoriai ir kt.)

Viso apie 20 t. +/-20% Užterštumo koeficientas netaikomas. 

Pradinė  juodojo metalo laužo pardavimo kaina -  4142,00 Eur be PVM.
Dalyvis, ketinantis dalyvauti elektroniniame aukcione, privalo užsiregistruoti į elektroninį aukcioną www.evarzytynes.lt sistemoje. Registracija leidžiama tik nurodytu registracijos laikotarpiu prie sistemos prisijungusiam naudotojui. 

Dalyvis, pradėdamas registraciją į elektroninį aukcioną, turi būti sumokėjęs aukciono dalyvio įmoką. Dalyvis registruodamasis dalyvauti aukcione privalo susipažinti su elektroninio aukciono vykdymo taisyklėmis, Aukciono organizatoriaus aukcionų vykdymo informacinių technologijų priemonėmis taisyklėmis ir kitais aukcionui taikytinais reikalavimais. Informacija taip pat pateikiama UAB Kauno autobusai tvarkos apraše, interneto adresu https://kaunoautobusai.lt/administracine-informacija/aukcionai/

Dokumentai, kuriuos į  sistemą  www.evarzytynes.lt privalo pateikti Dalyvis: 

1. Dokumentą, įrodantį, kad sumokėtas Aukciono Dalyvio garantinis įnašas; (300 Eur su PVM)

2. Patvirtinimą apie susipažinimą su UAB „Kauno autobusai“ elektroninių aukcionų organizavimo ir vykdymo tvarka (pateikiama skaitmeninė dokumento kopija);
3. Dokumentus, patvirtinančius, kad Dalyvis yra registruotas Atliekų tvarkytojų valstybės registre (pateikiama skaitmeninė dokumento kopija); 
Pasibaigus elektroniniam aukcionui, specialioje interneto svetainėje paskelbiama kaina, už kurią parduotas aukciono objektas (be PVM), laimėtojui išsiunčiamas elektroninis pranešimas apie laimėtą aukcioną, o nelaimėjusiems dalyviams išsiunčiamas pranešimas apie tai, kad jie aukciono nelaimėjo. 

Aukciono laimėtojui per 5 (penkias) darbo dienas nuo įvykusio aukciono išsiunčiamas pranešimas apie sprendimo sudaryti Turto pirkimo - pardavimo sutartį (toliau - Sutartis) priėmimą. Su aukciono laimėtoju bus sudaroma Sutartis per 5 (penkias) dienas nuo aukciono pabaigos. Pasirašytą sutartį į GPAIS sistemą privalo įkelti aukciono laimėtojas.

Jei per nurodytą terminą Sutartis nesudaroma dėl aukciono laimėtojo kaltės, aukciono dalyvio neatitikimo aukciono sąlygoms ar kitų nuo aukciono dalyvio priklausančių aplinkybių, laikoma, kad aukciono laimėtojas atsisakė sudaryti Sutartį. Šiuo atveju Aukciono dalyvio garantinis įnašas negrąžinamas yra laikomas aukciono laimėtojo mokėtina bauda Aukciono organizatoriui, padengianti jo minimalius nuostolius susijusius su aukciono organizavimu/vykdymu ir kt., kurių Aukciono organizatorius neprivalo įrodinėti.

Aukciono dalyviams, nepripažintiems laimėtojais, aukcione nedalyvavusiems asmenims, taip pat asmenims, sumokėjusiems garantinį įnašą, bet neįregistruotiems aukciono dalyviais, garantiniai įnašai grąžinami per 5

darbo dienas po aukciono pabaigos.

Aukciono dalyvio registravimo mokestis negrąžinamas ir neįskaitomas į turto pardavimo kainą.

Atsiskaitymo sąlygos: Visą nupirkto Turto kainą Aukciono laimėtojas per 5 darbo dienas po Sutarties sudarymo (sumoka parduodamo Laužo kiekio kainą, atsižvelgiant į Lietuvos Respublikos pridėtinės vertės mokesčio įstatymo 96 straipsnį) pavedimu į Pardavėjo atsiskaitomąją sąskaitą LT332140030002193678, Luminor Bank AS Lietuvos skyrius. 

Iki Turto pirkimo - pardavimo sutarties pasirašymo Aukciono laimėtojo sumokėtas garantinis įnašas įskaitomas kaip dalinė įmoka už įsigytą turtą. PVM apskaičiuojamas ir sumokamas vadovaujantis Lietuvos Respublikoje galiojančiais teisės aktais.

Jei Pirkėjo už parduodamo Laužo kiekį sumokėta suma yra mažesnė negu Pardavėjas patiekė Laužo pagal perdavimo-priėmimo aktą (-us), Pirkėjas trūkstamą sumą sumoka per 5 (penkias) darbo dienas nuo Pardavėjo pranešimo išsiuntimo dienos, į Pardavėjo nurodytą atsiskaitomąją sąskaitą. 

Jei Pirkėjo už Laužą sumokėta suma yra didesnė nei Pardavėjas pateikė jam Laužo pagal perdavimo-priėmimo aktą (-us), permokėta suma Pirkėjui raštu pareikalavus, per 5 (penkias) darbo dienas nuo Pirkėjo rašto gavimo grąžinama Pirkėjo atsiskaitomąją sąskaitą.
